Ladislav Gábriš

Ladislav Gábriš (* 18. marec, 1981) je bývalý slovenský hokejista. Je odchovancom klubu Dukla Trenčín.

Klubový hokej 
Ladislav Gábriš začínal s hokejom v klube Dukla Trenčín. V seniorskej kategórii nastúpil po prvýkrát v sezóne 1998/99  ako hráč klubu HK VTJ Piešťany v 1. hokejovej lige. Ďalšiu sezónu ešte odohral v Juniorskej Extralige za klub Dukla Trenčín, od sezóny 2000/01 sa stal členom A mužstva v Extralige. Počas sezóny nastúpil na 49 stretnutí v základnej časti a na ďalších 12 v play-off. V sezóne hral aj v 20 stretnutiach za juniorský tím a nastúpil aj na Majstrovstvách sveta do 20 rokov, ktoré sa konali v Rusku.
V ročníku 2001/02 bol hráčom HK Spartak Dubnica nad Váhom. Za tento klub hrával v 1. hokejovej lige SR a tiež zaň nastúpil aj v troch stretnutiach v Interlige, čo bola medzinárodná súťaž, ktorú v tej sezóne klub hrával.
Od novej sezóny sa stal opäť hráčom Dukly Trenčín, ale len na jednu sezónu.
Ďalšie dve sezóny odohral v Extralige za dva rôzne kluby. Prvú za MHC Martin a nasledujúcu za HKM Nitra. Z Nitry sa vrátil opäť do Dukly Trenčín.

Pred sezónou 2006/07 podpísal prvýkrát zmluvu so zahraničným klubom, konkrétne s Dijon HC Les Ducs, hrajúcim Ligue Magnus čo je najvyššia francúzska súťaž. Po jednej sezóne v zahraničí sa vrátil na Slovensko a podpísal kontrakt s nováčikom Extraligy MHK SkiPark Kežmarok.

V 2008/09 sa vrátil do Dukly Trenčín, kde odohral dve sezóny.

Ročník 2010/11 začal vo VHL v klube Krídla Sovietov Moskva, ale už po jednom zápase sa vrátil do slovenskej Extraligy HC Nitra.

V novej sezóne sa opäť vrátil do Dukly Trenčín.

Sezónu 2012/13 začal v HK 36 Skalica, ale dohral ju v klube Nové Zámky Ice Tigers.

Pred sezónou 2013/14 podpísal zmluvu s klubom Unia Oswiecim v poľskej najvyššiej súťaži.

Štatistiky - Základná časť

Štatistiky - Play-off

Reprezentačná kariéra

Zdroj 
 

Slovenskí hokejisti
Hráči Dukly Trenčín
Hráči MHK Dubnica nad Váhom
Hráči HK Nitra
Hráči MHC Martin
Hráči TH Unia Oświęcim